Mabuting pamamahala

Ang mabuting pamamahala ay ang proseso ng pagsukat kung paano isinasagawa ng mga pampublikong institusyon ang mga pampublikong gawain at pinangangasiwaan ang mga pampublikong yaman at ginagarantiyahan ang pagsasakatuparan ng mga karapatang pantao sa paraang walang pang-aabuso at katiwalian at may paggalang sa pananaig ng batas. Ang pamamahala ay "ang proseso ng pagpapasya at ang proseso kung saan ipinapatupad (o hindi ipinatupad) ang mga desisyon". Sa kontekstong ito, maaaring ilapat ang pamamahala sa pangkorporasyon, pandaigdigan, pambansa, o panlokal na pamamahala pati na rin sa mga pakikipag-ugnayan sa pagitan ng ibang mga sektor ng lipunan.

Lumilitaw ang konsepto ng "mabuting pamamahala" bilang modelong panghambing ng mga di-epektibong ekonomiya o mga lupon sa politika sa mga masiglang ekonomiya at mga lupon sa politika. found at Google Books Nakasentro ang konsepto sa pananagutan ng mga pamahalaan at mga namumunong lupon na tugunan ang mga pangangailangan ng masa kaysa sa mga piling grupo sa lipunan.Dahil mga estadong liberal-demokratiko ang mga bansang madalas na inilarawan bilang "pinakamatagumpay", na nakakonsentra sa Europa at Amerika, kadalasang sinusukat ng mga pamantayan ng mabuting pamamahala ang iba pang institusyon ng estado kumpara sa mga estadong ito. Kadalasang itinutuon ng mga organisasyong tumutulong at mga awtoridad ng mga mauunlad na bansa ang kahulugan ng "mabuting pamamahala" sa talaan ng mga pangangailangan na umaayon sa adyenda ng organisasyon, kaya nagpapahiwatig ang "mabuting pamamahala" ng maraming iba't ibang bagay sa maraming iba't ibang konteksto.

Mga sanggunian

Kategorya:Pamamahala